kardosdrur/scandi-wiki huggingface dataset:
Tandbergs Radiofabrik

Tandberg var en norsk elektronikfabrik. Den grundlagdes 1933 af civilingeniør Vebjørn Otto Tandberg som Tandberg Radiofabrikk. Fabrikker i bl a Kjelsås, Notodden, Kjeller, Skullerud og Haddington (England) fremstillede radioapparater, dataudstyr, sproglaboratorier, TV, båndoptagere og stereoudstyr. Tandberg opbyggede igennem 1950' og 1960'erne et internationalt omdømme inden for radio, TV og båndoptagere. Radiofabrikken Radionette blev sammenlagt med Tandberg 1972. Tandberg Radiofabrik gik konkurs i december 1978 og deltes op i nye afdelinger, som lever endnu i dag, dog inden for helt andre områder såsom data- og videokommunikation.

Eksterne henvisninger 
Tandbergs Radiofabrikk A/S 
Dagens Tandberg 

Elektronikvirksomheder fra Norge
Etableret i 1933
Telekommunikationsvirksomheder fra Norge
Pacu

Pacuer er en gruppe af adskillige almindelige arter af altædende sydamerikanske ferskvandsfisk som er beslægtet med piratfisk.

Pacuer og piratfisk har ikke samme slags tænder, selvom hovedforskellen er kæbestillingen; piratfisk har spidse, barberbladsskarpe tænder med et karakteristisk underbid, hvorimod pacuer har firkantede, mere lige tænder ligesom et menneske med et betydeligt mindre underbid, evt. et lille overbid. Herudover er fuldvoksne pacuer meget større end piratfisk. De er op til 0,9 meter lange og med en vægt på op til 25 kg i naturen.

Kilder/referencer

Se også 
 Hydrocynus goliath – en op til 50kg fisk med store tænder

Eksterne henvisninger 
 7. aug. 2013, ekstrabladet.dk: Pas på klokkeværket: Farlig fisk i Øresund. Fangsten af en godt 20 centimeter lang fisk med store, skarpe tænder har skabt frygt for, at Øresund er blevet invaderet af piratfisk
 7. august 2013, ku.dk: Piratfisk-panik i Øresund 
 12. august 2013, ekstrabladet.dk: Testikel-æderen går verden rundt. Historien om Pacu-fisken i Øresund vækker opsigt i international presse.
 Video: River Monsters How to Catch a Pacu
 Habitattitude, an advertising and marketing campaign to raise public awareness of what to do with unwanted aquarium pets and plants. The national initiative was developed by the Aquatic Nuisance Species (ANS) Task Force in partnership with several US government agencies including the United States Fish and Wildlife Service, National Oceanic and Atmospheric Administration, and National Sea Grant Program, as well as the pet and aquarium trade and the nursery and landscape industry.

Karpelaks
Pacu (flertydig)

Pacu eller pacú har flere betydninger:
 Pacu; Fisk:
 Piaractus mesopotamicus (Paraná flod pacu) - en sydamerikansk strålefinnet fisk
 Piaractus brachypomus - også kendt som pirapitinga
 Colossoma macropomum - kendt som black pacu, black-finned pacu, giant pacu
 Andet:
 Philippine Association of Colleges and Universities
 Post anesthesia care unit
Up All Night Tour

Up All Night Tour  var den første koncertturné af engelsk-irske boyband One Direction, hvor de sang sange fra deres debutalbum, Up All Night (2011). Den begyndte i december 2011 og var One Direction første turné efter at være blevet dannet i den syvende sæson af X Factor i England, og underskrev en pladekontrakt med SYCO Records. Koncertturnéen blev annonceret i september 2011, hvor de indledende britiske og irske datoer bliver afsløret. Koncertturnéen blev forvaltet af Modest! Management. Showene blev bakket op af en fire-mand stor band, og de kreative vurderinger blev håndteret af Caroline Watson og Lou Teasdale. Efter den indledende koncertturné blev koncertturnéen, på grund af den internationale efterspørgsel, forlænget med shows i Oceanien og Nordamerika. I sidste ende spillede de over 60 koncerter i Europa, Oceanien og Nordamerika.

Setlisten omfattede sange fra One Direction debutalbum og fem covers. Kommentatorer roste One Direction syngeevner og scenetilstedeværelse, og produktionen af showet. Up All Night Tour var en kommerciel succes, med ekstra eftermiddag og aften shows.  En optagelse af Up All Night Tour blev filmet i løbet af januar 2012 på International Centre i Bournemouth. Envideoalbum, der dokumenterede hele koncerten med klip backstage, Up All Night: Live Tour, blev udgivet på DVD i maj 2012. DVD'en var en global succes, toppede på hitlisterne i femogtyve lande og fastsætte en hidtil uset amerikansk hitlisterekord. I august 2012 havde den videoalbummet solgte over en million eksemplarer på verdensplan.

Sætliste

 "Na Na Na"
 "Stand Up"
 "I Wish"
 Medley: "I Gotta Feeling" / "Stereo Hearts" / "Valerie" / "Torn"
 "Moments"
 "Gotta Be You"
 "More than This"
 "Up All Night"
 "Tell Me a Lie"
 "Everything About You"
 "Use Somebody"
 "One Thing"
 "Save You Tonight"
"What Makes You Beautiful"
Encore
"I Want"

Kilde:
Bemærkninger
Under koncerten på The Theatre i Honda Center, udførte Horan en coverversion af Ed Sheeran's "The A Team".

Referencer

Eksterne henvisninger 

 Officiel hjemmeside 

One Direction-koncertturnéer
Peter Knudsen

Peter Knudsen er navnet på flere personer:

 Peter Knudsen (diplomat) (1793-1865) – dansk konsul (Andreas Peter Knudsen)
 Peter Knudsen (borgmester) (1848-1910) – borgmester i København og fagforeningsmand
 Peter Knudsen (forstander) (1904-1969) – dansk forstander

Se også 
 Peder Knudsen (flertydigside)
Peter Knudsen (diplomat)

Andreas Peter Knudsen (23. april 1793 i København – 3. september 1865 sammesteds) var en dansk diplomat, far til Arthur og Edmund Knudsen.

Han var søn af højesteretsassessor og konferensråd Christian Knudsen, blev 1811 student (privat dimitteret) og 1815 cand.jur. Samme år blev han konsulatssekretær i Tunis, 1822 dansk generalkonsul i Tripolis, fik 1836 afsked med ventepenge på grund af konsulatets ophævelse og blev samme år gehejmelegationsråd.

Han var gift med Maria Mariny (ca. 1800 i Smyrna - 12. marts 1880 i København). Han er begravet på Holmens Kirkegård.

Kilder 
Danske Jurister 1736-1936.

Jurister fra Danmark
Konsuler fra Danmark
Danskere i 1800-tallet
Personer fra København
Grethe Hinge

Grethe Hinge er en tidligere dansk atlet. Hun var medlem af AGF.

Danske mesterskaber 
  1962 Højdespring 1,50
  1962 Længdespring 5,35
  1961 Længdespring 5,37
  1960 Højdespring 1,50
  1960 Længdespring 5,14
  1955 Længdespring 5,26

Personlige rekorder 
 Længdespring: 5,60 1957

Eksterne henvisninger 
 Statletik.dk - Profil - Grethe Hinge
 Arosfame – Grethe Hinge

Længdespringere fra Danmark
Atleter fra AGF
Højdespringere fra Danmark
Danskere i 1900-tallet
Robert Fisker

Robert Marinus Fisker (25. august 1913 i København – 25. november 1991) var en dansk forfatter, der ofte skrev bøger med et historisk indhold. Robert Fisker arbejdede som fabriksarbejder, kontorist og endelig lærer.

Han tog lærereksamen i 1943, og gennem sin dagligdag på skolen fik Fisker indsigt i børns sind og problemer, hvorfor mange af hans bøger er letlæselige og skrevet til børn med læsevanskeligheder.

Robert Fisker gjorde børn fortrolige med danmarkshistorien gennem romanserien om Mikkel Ravn, hvis fem bind foregår i 1300-tallet, og med besættelsen gennem 4 romaner om modstandskampen, bl.a. For frihedens skyld fra 1957. 

I Eventyr På Hærvejen fra 1979 (oprindeligt udgivet som Sønderud og Hjem i 1946) gav Fisker et indblik i studedrift ned gennem Jylland til markedet i Husum i Tyskland (efter Danmarks nederlag i 1864) og de vilkår, almindelige bønder levede under omkring 1870. Bogen følger den 15-årige Morten fra Mors, der får muligheden for at avancere fra karl på en gård til studedriver, og som mange andre af Fiskers bøger er den en kombination af drama og historisk portræt. Det samme gælder Skibene Med De Røde Vinger fra 1975, der foregår i bronzealderens Jylland og handler om trælle, høvdinger, bosteder, skibsfart og rav-handel med Middelhavets lande.

Han skrev bl.a. bogserierne om gråspurveungen Peter Pjusk og kattekillingen Lille Pjok, og desuden Jul i Gammelby sammen med Franz Berliner og Jørn Birkholm.

Eksterne henvisninger 
 Robert Fisker på Dansk Forfatterleksikon
 Robert Marinus Fisker på Bogrummet.dk 
 

Børnebogsforfattere fra Danmark
Dansksprogede forfattere fra Danmark
Lærere fra Danmark
Personer fra København
Danskere i 1900-tallet
Susanne Hvas

Susanne Hvas (født 1949) er en tidligere dansk atlet. Hun var medlem af Hvidovre AK.

Danske mesterskaber 
  1968 100 meter 12,1
  1968 80 meter hæk 11,7
  1968 Længdespring 6,17w
  1967 100 meter 12,4
  1967 400 meter 57,2
  1966 100 meter 12,8
  1966 200 meter 26,1

Personlige rekorder 
 100 meter: 12,0 1968
 200 meter: 25,0 1968
 400 meter: 56,8 1967
 80 meter hæk: ?
 Længdespring: 5,91 1968

Eksterne henvisninger 
 Statletik.dk Profil - Susanne Hvas

Længdespringere fra Danmark
Atleter fra Hvidovre AK
Sprintere fra Danmark
Hækkeløbere fra Danmark
Møllegade (Skanderborg)

Møllegade, der forbinder Adelgade med Vroldvej i Skanderborg, har navn efter Skanderborg Vindmølle.

Vindmøllen blev i 1851 placeret på et højtbeliggende område vest for byen tæt på den daværende Silkeborgvej, som derefter skiftede navn til Møllevej og senere Møllegade. 
Ved siden af møllebygningen blev der opført et beboelseshus, som i dag er det eneste levn fra møllen, der blev nedrevet i 1935. Møllebygningerne ligger i dag på Kastanjevej.

For at etablere en sikker skolevej til Morten Børup Skolen blev Møllegade i 2004 - 2005 omlagt med bl.a. blinklys og cykelstier.

Den lille stump af Møllegade mellem Adelgade og Sygehusvej blev i 2006 døbt Ole Lund Kirkegaards Stræde, da børnebogsforfatteren, Ole Lund Kirkegaards barndomshjem var Møllegade 11. 

Skanderborg
Veje i Danmark
Shilo

Shilo (hebraisk: ) var en israelittisk by i oldtiden i Israels land, som er nævnt flere gange i det gamle testamente i bibelen, blant andet som det sted, hvor Pagtens Ark blev opbevaret. Stedet fungerede som kongedømmet Israels midlertidige (religiøse) hovedstad frem til arken blev flyttet til det første tempel i Jerusalem.

Den geografiske lokation for Shilo hedder i dag Khirbet Seilun. Den lå syd for oldtidens Tirsa, 16 km nord for den israelske bosættelse Beit El på Vestbredden.

Referencer 

Bibelske steder
Herning Cykle Klub

Herning Cykel Klub (HCK) er en dansk cykelklub. Den har en lang historie bag sig. Officelt startede det hele tilbage i 1937, men uofficielt løber historien om Herning som cykel by endnu længere tilbage. Allerede i 1880'erne nævnes Herning i forbindelse med cykelløb, eller nærmere besagt vædeløb som man kaldte det dengang.

Det var Poul Schmidt der stod i spidsen som bestyrelse formand for klubben, da man den 11. april 1937 stiftede Hering Cykel Klub.

Der har kommet mange danske cykel talenter ud af Herning Cykel Klub, heriblandt kan bl.a. nævnes: Bjarne Riis, Per Pedersen, Alex Pedersen samt mange flere.

Klubben har haft en lang tradition for at vinde mange løb, hvor hele Herning har haft glæde i det. Herning er blevet mere og mere som en cykelby, hvor der er en stor tradition for det årlige Herningløb i Herningsgader. Dette har Herning Cykel Klub en stor del af æren for, hvor de også stiller op og kører, før de professionelle kommer til.

Klubben har siden 2018 haft eget DCU Elite Team, der kører under navnet . Før var klubben medejer af kontinentalholdet Team Virtu Cycling.

Referencer

Eksterne henvisninger og kilder 
 Klubbens hjemmeside

Cykle Klub
Cykelklubber i Danmark
Etableret i 1937
Tim Cook

Timothy Donald Cook (født 1. november 1960 i Mobile, Alabama) er nuværende CEO (adm. direktør) for Apple Inc. Han har arbejdet for Apple siden marts 1998, hvor han var SVP (senior vice præsident) for Worldwide Operations, også som EVP (fungerende vicepræsident) of Worldwide Sales and Operations. Tim Cook overtog Steve Jobs' direktørstilling allerede den 24. august 2011 grundet Steve Jobs kræftsygdom. 

Tim Cook var i 2012 den bedst betalte administrerende direktør i verden. I 2012 tjente han sammenlagt 378 mio. dollars - det svarer til 2,06 mia. danske kroner.

Karriere  
Tim Cook gik på Robertsdale High School og dimitterede med en bachelorgrad i industrial engineering fra Auburn University i 1982. Han tog derefter en MBA-overbygning (Master of Business Administration), som han fik i 1988.

Inden Tim Cook kom indenfor dørene hos Apple Inc., arbejdede han 12 år hos IBM som fungerende direktør for North American Fulfillment. Han var VP (vicepræsident) for Corporate Materials i Compaq i 7 måneder.

Barndom 
Tim Cook blev født 1. november 1960, og voksede efterfølgende op i Robertsdale, Alabama. Hans far var værftarbejder og moderen farmaceut.

Eksterne henvisninger 

Erhvervsfolk fra USA
Personer med tilknytning til Apple Inc.
Personer fra Alabama
Pickles

Pickles er fintskårne grøntsager som agurker, blomkål, bønner osv. som er nedlagt i stærkt krydret dressing eller eddike, og det bruges som tilbehør til middagsretter.

Grøntsagsretter
Optigan

Optigan er et samplings-instrument der blev introduceret i 1971 af det amerikanske legetøjsfirma Mattel. Navnet er en sammentrækning af "OPTIcal orGAN" - altså optisk orgel.

Virkemåde 
I begyndelsen af 1960'erne var mellotronen kommet på markedet, men instrumentet var meget dyrt, og derfor udenfor økonomisk rækkevidde for de fleste. Intentionen for Mattel var derfor at lave en billig version af mellotronen.

Dette blev opnået ved at man, i stedet for de dyre magnethoveder og kompliceret båndtransport, valgte at bruge den meget simplere fotografiske plade. På denne plade, som var på størrelse med en LP, var lyden optaget som ringformede, koncentriske, optiske tonespor. Der krævedes ligeså mange ringe (tonespor) som der var tangenter. 

Pladen blev placeret på en slags pladetallerken i instrumentet, og en motor trak den rundt. En elektrisk pære sendte lys op nedefra igennem pladen, og ovenover pladen var der anbragt en stang der indeholdt en række LDR-modstande som kunne omdanne det modulerede lys der skinnede op gennem tonesporene til en pulserende strøm. Strømmen sendtes til en forstærker og videre til en højttaler. Hver tangent havde sit tonespor og sin LDR-modstand.

Pladen kunne nemt skiftes, og på hver plade var der et nyt instrument og et nyt akkompagnement. I lighed med en harmonika var der et sæt melodi-tangenter og et sæt akkompagnements-taster (basser). Melodi-instrumenterne var typisk orgel, blæsere, fløjter, eller andre instrumenter der ikke har noget reelt anslag. Problemet med optiganen var nemlig, at man jo ikke kunne vide hvor pladen stod, lige når man trykkede på tangenten. Derfor ville et instrument med anslag - f.eks klaver - ikke kunne bruges. 

Til gengæld havde man så et komplet orkester i akkompagnementet. For at vise hvornår man skulle starte, var der en lille lampe der blinkede en gang for hver omdrejning - i lighed med "Down beat" lampen på en rytmebox.

Storhed og fald 
Optiganen blev en succes, men succesen varede kun 2-3 år. Årsagen var formodentlig, at stueorglet i samme periode begyndte at få indbygget automatisk akkompagnement, og da lydkvaliteten på en optigan er noget støjende (fordi pladen efterhånden bliver ridset) begyndte mange amatørmusikere at foretrække orglet, som efterhånden blev optiganen overlegen. Patentet blev solgt til firmaet Vako som forsøgte at relancere instrumentet i den professionel version kaldet Orchestron, men selv om et par af 1970'ernes store navne, såsom Kraftwerk en overgang brugte instrumentet (strygere og kor på Radio Activity og Trans Europe Express) blev det ikke nogen succes.

Optiganen i dag 
Produktionen blev indstillet allerede i midten af 1970'erne. Men alligevel levede instrumentet videre blandt folk som værdsatte dens lo-fi lyd. Herhjemme kendes optiganen fra Torben Steno som har brugt den i mange sammenhænge. 

For nylig har et amerikansk firma genoptaget produktionen af nye plader til instrumentet. Disse er dog ret dyre, men alligevel er der tilsyneladende et marked for dette produkt.

Kilde 
http://optigan.com/

Tangentinstrumenter
Mattel
Anne Rosenkilde

Anne Kirstine Rosenkilde, født Paaske (25. februar 1825 i København – 28. maj 1885 sammesteds) var en dansk skuespillerinde.

Skønt dansk af fødsel begyndte hun sin sceniske bane på Christiania Theater maj 1843 som Henriette i Bruden og vandt sig hurtig ved sin indtagende fordringsløshed og sin lyse sangstemme et stort publikum, hvis yndest hun bevarede, indtil hun 1850 fulgte sin ægtefælle Adolph Rosenkilde til København; i de fem år (1850-55), ægteparret Rosenkilde virkede ved Casino, indtog hun ved sit yndefulde sangforedrag og sit graciøse skælmeri inden for vaudevillen en primadonnastilling, også i hofteatersæsonen forstod hun at gøre sig gældende; men da hun kom til det kongelige Teater, sluktes hendes stjerne: Ved sin første fremtræden 19. september 1856 som Cendrillon i Nicolas Isouards syngespil fik hun en kølig modtagelse, og året efter ramtes hun af en hæshed, der nødte hende til at opgive sine syngespilroller; i nogle år forsøgte hun at vinde en stilling i skuespillet, men uden rigtigt held; hun optrådte sidste Gang 1. september 1864 som 3. rådsherreinde i Den politiske kandestøber og afskedigedes ved sæsonens udgang.

Hun er begravet på Garnisons Kirkegård.

Kilder 
 

Teaterskuespillere fra Danmark
Danskere i 1800-tallet
Personer fra København
Personer i Dansk Kvindebiografisk Leksikon
Salmonsens
Personer i Dansk Biografisk Leksikon
Anne
Archie Knox

Archibald "Archie" Knox (født 1. maj 1947) er en skotsk fodbold manager og tidligere spiller.

Han har været assistenttræner for en lang række engelske og skotske fodboldklubber, bl.a. Blackburn Rovers og Bolton Wanderers. Mest kendt er han dog for at have været assistenttræner for Alex Ferguson fra 1986 til 1991 i Manchester United F.C..

Han spillede som spiller for fem forskellige klubber, bl.a Dundee United F.C..

Titler 
Som spiller
 Skotsk cupfinalist i 1973-74.

Som assisterende manager
 UEFA Pokalvindernes Turnering: 1982/83
 UEFA Super Cup: 1982/83
 Scottish Cup: 1982, 1983, 1992, 1993, 1996.
 Scottish Premier League: 1991-92, 1992-93, 1993-94, 1994-95, 1995-96, 1996-97
 Scottish League Cup: 1993, 1995, 1997

Fodboldtrænere fra Skotland
Fodboldtrænere fra Manchester United F.C.
Fodboldspillere fra Dundee United F.C.
Småhjerte

Småhjerte (Dicentra formosa) er en flerårig, urteagtig plante med dybt håndsnitdelte blade og overhængende klaser af lyserøde blomster. På grund af dens hårdførhed og smukke blomstring bliver arten (og sorter af den) dyrket i haverne.

Kendetegn 
Småhjerte er en flerårig, urteagtig plante med en lav fladedækkende vækst. Bladene er grundstillede, stilkede og trekoblede med dybt håndsnitdelte småblade. Bladranden er skarpt tandet, og mens oversiden er lysegrøn, er undersiden lyst blågrøn. Blomstringen foregår i april-maj, hvor man finder de stilkede blomster siddende op langs et bladløst skud. De enkelte blomster er uregelmæssige på den måde, at de kun er symmetriske i det lodrette plan. Bægerbladene er ganske små og spidse, mens kronen er specielt formet: De to yderste kronblade danner en pose, som kurver udad mod spidsen. De to inderste står vinkelret på de to yderste og er sammenvoksede ved spidsen. Kronbladene kan være hvide, lyserøde eller røde. Frugterne er kapsler med flere frø.

Rodsystemet består af en krybende jordstængel og trævlede rødder.

Den enkelte plante kan blive op til 0,45 m høj og 0,60 m bred. Heri er ikke medregnet skud fra underjordiske udløbere.

Hjemsted 
Småhjerte her sin naturlige udbredelse i de kystnære stater langs Stillehavet: British Columbia (Canada), Washington, Oregon og Californien (USA), hvor den findes som skovbundsplante i fugtige skovområder. I de blandede skove på vulkanen Mount St. Helens i Oregon, USA, vokser arten i lysninger, skovbryn og langs veje sammen med bl.a. fjerbregne, gederams, kambregne, almindelig perlekurv, almindelig skumblomst, almindelig skyggeblomst, Anemone deltoidea og Anemone lyallii (arter af anemone), Aquilegia formosa (en art af akeleje), canadisk venushår, Disporum hookeri (en art i Gedeblad-familien), dyndpadderok, grøn douglasgran, Monotropa uniflora (en art af snylterod), klitfyr, kæmpethuja, kæmpeædelgran, norne, nutkacypres, oregonel, rød druemunke, sitkagran, trenervet snerre, Trillium ovatum (en art af treblad), vestamerikansk balsampoppel og vestamerikansk hemlock.

Galleri

Note 

Lyserøde blomster
Skovbundsplanter
Haveplanter
Proactiv

Proactiv er navnet på en linje af hudplejeprodukter, der distribueres og markedsføres af Guthy-Renker, som er en anerkendt virksomhed inden for direkte markedsføring . Proactiv Solution blev udviklet i 1995 og er muligvis bedst kendt for sine reklamer, hvor kendte omtaler Proactiv positivt. Her kan blandt andet nævnes Julianne Hough, Adam Levine samt vores egen Caroline Wozniacki.

Referencer 

Kosmetik
Tennessee (film)

Tennessee er en amerikansk dramafilm fra 2008 produceret af Lee Daniels. VVS Films har erhvervet alle de canadiske rettigheder til filmen, , mens de amerikanske rettigheder ejes af Lee Daniels Entertainment.

Vivendi Entertainment har erhvervet alle amerikanske rettigheder til Tennessee.

Plot 
To brødre, Ellis (Ethan Peck) og Carter (Adam Rothenberg), rejser ud på en rejse fra New Mexico for at finde deres fremmedgjorte far i håb om at redde Ellis, som er blevet diagnosticeret med terminal leukæmi. Undervejs, i Texas, møder de Krystal (Mariah Carey), en aspirerende sanger, der flygter fra sin kontrollerende ægtemand, Frank (Lance Reddick), og slutter slutte sig til dem på deres rejse.

Cast 
 Ethan Peck som Ellis
 Adam Rothenberg som Carter
 Mariah Carey som Krystal
 Lance Reddick som Frank
 Michelle Harris som Karen
 Bill Sage som Roy
 Melissa Benoist som Laurel

Referencer

Eksterne Henvisninger 
 

Amerikanske film fra 2008
Engelsksprogede film
Dramafilm fra USA
Wilhelm Gerhard Walpers

Wilhelm Gerhard Walpers (født 26. december 1816 i Mühlhausen, død 18. juni 1853 i Köpenick) var en tysk botaniker.

Værker 
 Animadversiones criticae in Leguminosas Capenses Herbarii Regii Berolinensis, 1839.
 Repertorium botanices systematicae (seks bind i årene 1842–1847 med tre følgende bind i årene 1848-1853, men under den ændrede titel: Annales botanices systematicae). Værket blev først fuldført af Carl Müller efter Walpers' død i årene 1857-1871.

Plantenavn 
Planteslægten Walpersia er benævnt efter Walpers, men den regnes i dag for at være et synonym for slægten Phyllota.

Autornavn

Litteratur 
 Encke, Buchheim & Seybold: Zander Handwörterbuch der Pflanzennamen; 13. opl. 1984, 

Botanikere med autornavne
Botanikere fra Tyskland
Tyskere i 1800-tallet
Faglitterære forfattere fra Tyskland